יובש בנרתיק הוא תופעה שנוצרת כתוצאה מירידה ברמה של הורמון האסטרוגן, ונפוצה בדרך כלל אצל נשים שחוות את גיל המעבר. בתקופה הזו הגוף חווה שינויים רבים כמו הידלדלות של צפיפות העצם, ירידה במסת השריר, גלי חום, הפסקת המחזור החודשי, שינויים קיצוניים במצבי הרוח ולעיתים גם מצבי חולשה לא מוסברים. היווצרות של יובש בנרתיק גורמת לתחושת אי נוחות רבה, לתחושות של גירוי או כאב, לקושי בתפקוד המיני ובמקרים רבים גם לתחושות של תסכול ומבוכה. הסיבה העיקרית לכך היא שהיובש הואגינאלי גורם לכך שבעת קיום יחסי מין, יש קושי להגיע לחדירה מלאה בגלל הגברת החיכוך, דבר שפוגע בחיי המין של שני בני הזוג כאשר האישה כביכול אחראית לבעיה הזו.